
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          
ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 11ης κατεπείγουσας συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 167/2013

ΘΕΜΑ: Πρόσληψη τριών (3) ναυαγοσωστών  για την αντιμετώπιση κατεπειγουσών πρόσκαιρων αναγκών, με σύμβαση εργασίας ιδιωτικού δικαίου ορισμένου χρόνου, η οποία δεν μπορεί να υπερβαίνει τους δύο (2) μήνες [άρθρο 206 του Ν. 3584/07]
    Στον Πύργο, σήμερα  30 του μηνός Μαΐου, του έτους 2013, ημέρα Πέμπτη  και ώρα 18.30 μ.μ. το Δημοτικό Συμβούλιο του Δήμου συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου Πύργου, ύστερα από την με αριθμό πρωτ. 23115/29-5-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 παρ. 5 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 32 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου),  2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Τζίνη Διονυσία, 10 Φραγκαντώνης Παναγιώτης, 11. Μπίρμπας Κων/νος, 12. Τζουανόπουλος Δημήτριος, 13. Ανδρικόπουλος Ανδρέας, 14. Ανδρικόπουλος Φώτιος, 15. Αντωνέλος Δημήτριος, 16. Αργυρόπουλος Ιωάννης του Παναγιώτη, 17. Μποσμής Κων/νος, 18. Ρωμαίος Στέφανος, 19. Μικελόπουλος Γεώργιος, 20. Λιατσής Γαβριήλ – Επικεφαλής Μείζονος Μειοψηφίας, 21. Δημόπουλος Φώτιος, 22. Ανδριόλας Γεώργιος, 23. Σεϊντής Βασίλειος, 24. Κουρμπανάς Γεώργιος, 25. Λιατσής Δημήτριος, 26. Γεράνιος Κων/νος, 27. Αγγελακοπούλου Ανδριάνα (Αντιπρόεδρος Δημοτικού Συμβουλίου), 28. Μπελόκας Διονύσιος, 29. Γιάνναρος Χρήστος – Επικεφαλής της παράταξης «Λαϊκή Συσπείρωση», 30. Καραμπέτσος Αθανάσιος, 31. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 32. Σκαρτσιάρης Πάνος – ανεξάρτητος Δημοτικός Σύμβουλος.  
ΑΠΟΝΤΕΣ: 1. Δημουλιάς Λεωνίδας (έχει τεθεί σε αργία).
    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
---------
Ακολούθως ο Πρόεδρος ανέφερε: «Το Δημοτικό Συμβούλιο κλήθηκε σε κατεπείγουσα συνεδρίαση σύμφωνα με το άρθρο 67 παρ. 5 του ν. 3852/10 προκειμένου να λάβει απόφαση πρόσληψης τριών (3) ναυαγοσωστών για την αντιμετώπιση κατεπειγουσών πρόσκαιρων αναγκών, με σύμβαση εργασίας ιδιωτικού δικαίου ορισμένου χρόνου, η οποία δεν μπορεί να υπερβαίνει τους δύο (2) μήνες [άρθρο 206 του Ν. 3584/07]. Ζητείται η έγκριση του κατεπείγοντος του θέματος, εν όψει της θερινής περιόδου, αφ’ ενός μεν προκειμένου να διασφαλιστεί η ασφάλεια των λουομένων, αφετέρου δε  να αποφευχθούν τυχόν πρόστιμα στο δήμο.

Το Δημοτικό Συμβούλιο ομόφωνα ενέκρινε το κατεπείγον του θέματος.
Συνεχίζοντας τη διαδικασία, ο Πρόεδρος εξέθεσε τα εξής:

«Τίθεται υπόψη του Σώματος το υπ’ αριθ. 22228/13 έγγραφο της Δ/νσης Διοικητικών Υπηρεσιών του Δήμου, το οποίο αναγράφει:
έχοντας υπόψη :

1. Τις διατάξεις των άρθρων 14, 20 και 21 του Ν. 2190/94, όπως τροποποιήθηκαν και ισχύουν

2. την εγκύκλιο ΥΠΕΣΔΔΑ 43118/31.07.2007: «Πρόσληψη προσωπικού για την αντιμετώπιση εκτάκτων αναγκών των ΟΤΑ α' βαθμού»

3. Το Π.Δ. 23/2000 (ΦΕΚ 18/Α/2000) Περί καθορισμού προϋποθέσεων ίδρυσης και λειτουργίας σχολών ναυαγοσωστικής κλπ.
4. Την αριθ. 93/2013 απόφαση του δημοτικού συμβουλίου, περί προγραμματισμού προσλήψεων ναυαγοσωστών στο Δήμο Πύργου, έτους 2013

5. την Εγκύκλιο 37 του ΥΠΕΣΔΔΑ  οικ. 21097/28-5-2012 και ειδικότερα
6. Tο άρθρο 206 του ν. 3584/07  στο οποίο ορίζονται τα εξής: 
«1.Ειδικά επιτρέπεται η πρόσληψη προσωπικού οποιασδήποτε ειδικότητας με σύμβαση εργασίας ορισμένου χρόνου από τους Ο.Τ.Α. για την αντιμετώπιση κατεπειγουσών εποχικών ή πρόσκαιρων αναγκών, με σύμβαση εργασίας ορισμένου χρόνου της οποίας η διάρκεια δεν υπερβαίνει τους δύο (2) μήνες μέσα σε συνολικό διάστημα δώδεκα (12) μηνών. Ο υπολογισμός του δωδεκαμήνου γίνεται σύμφωνα με την παράγραφο 2 του άρθρου 21 του ν. 2738/1999 (ΦΕΚ 180 Α'). Παράταση ή σύναψη νέας σύμβασης μέσα στο ανωτέρω δωδεκάμηνο διάστημα ή μετατροπή της σύμβασης σε αορίστου χρόνου είναι αυτοδικαίως άκυρες. Ο φορέας που διενεργεί την πρόσληψη αποστέλλει τον πίνακα των προσληπτέων κάθε φορά στο Α.Σ.Ε.Π., καθώς και όλους τους πίνακες προσληπτέων κάθε έτους, το αργότερο μέχρι την 31η Ιανουαρίου του επόμενου έτους. Το Α.Σ.Ε.Π. διενεργεί έλεγχο για τη συνδρομή των όρων πρόσληψης της παρούσας περίπτωσης. Εάν κατά τον έλεγχο διαπιστωθεί ότι απασχολείται ή απασχολήθηκε προσωπικό κατά παράβαση των ανωτέρω διατάξεων, εφαρμόζεται η παράγραφος 15 του άρθρου 21 του ν. 2190/1994, όπως συμπληρώθηκε και ισχύει.

2.Επιτρέπεται η πρόσληψη υπαλλήλου αντίστοιχης ειδικότητας με σύμβαση εργασίας ιδιωτικού δικαίου ορισμένου χρόνου, κατά παρέκκλιση των σχετικών διατάξεων, για την αντιμετώπιση κατεπειγουσών αναγκών που εμφανίζονται σε περίπτωση απουσίας τακτικού, μοναδικού στον κλάδο υπαλλήλου, λόγω κυήσεως, τοκετού και μητρότητας, αργίας ή διαθεσιμότητας και για το χρονικό διάστημα διάρκειας του κωλύματος.

3. Η πρόσληψη του προσωπικού των ανωτέρω παραγράφων δεν υπάγεται στη διαδικασία έγκρισης της ΠΥΣ 33/2006 (ΦΕΚ 280 Α'), όπως ισχύει.»

Επίσης σύμφωνα με την περιπτ. ιε της παρ 2 του άρθρου 14 του Ν. 2190/94, όπως τροποποιήθηκε με το άρθρο 1 του ν. 3812/09 ορίζεται ότι εξαιρείται των διαδικασιών του ν. 2190/94 το προσωπικό που προσλαμβάνεται για αντιμετώπιση κατεπειγουσών ή εποχικών ή πρόσκαιρων αναγκών, με σύμβαση εργασίας ορισμένου χρόνου της οποίας η διάρκεια δεν υπερβαίνει τους δύο μήνες μέσα σε συνολικό διάστημα δώδεκα μηνών. 

Ο Δήμος Πύργου, ως επί το πλείστον παραλιακός, αριθμεί πολλές παραλίες, τρεις εκ των οποίων πολυσύχναστες. Η νομοθεσία στο θέμα ύπαρξης ναυαγοσωστών είναι ιδιαιτέρως αυστηρή και από 1/6 εκάστου έτους ξεκινούν τα πρόστιμα για τους Δήμους που δεν έχουν προσλάβει προσωπικό (αρθρ. 7 του Π.Δ. 23/2000).

Ο Δήμος Πύργου, στα πλαίσια του Προγραμματισμού προσλήψεων έτους 2013, απέστειλε την αριθ. 93/2013 Απόφαση του Δημοτικού Συμβουλίου Πύργου περί έγκρισης πρόσληψης τριών (3) ΠΕ, ΤΕ ή ΔΕ Ναυαγοσωστών στο Δήμο Πύργου, με το αριθ.  12986/27-3-2013 έγγραφο  και μέχρι σήμερα δεν έχει λάβει απάντηση από την ΠΥΣ 33/2006.

Προτείνουμε την πρόσληψη: τριών (3) ναυαγοσωστών με σύμβαση εργασίας ιδιωτικού δικαίου ορισμένου χρόνου, η οποία δεν μπορεί να υπερβαίνει τους δύο (2) μήνες και έως την έγκριση του προγραμματισμού προσλήψεων του 2013, από την ΠΥΣ 33/06, λόγω των κατεπειγουσών αναγκών για φύλαξη των πολυσύχναστων παραλιών μας και προς αποφυγήν των βαρύτατων προστίμων από την απουσία τους.

Η πρόσληψη είναι σύμφωνη με τα οριζόμενα στις διατάξεις του άρθρου 206 του Ν. 3584/2007.

Η δίμηνη απασχόληση αφορά στο χρονικό διάστημα από 16 Ιουνίου 2013 έως 16 Αυγούστου 2013 και πρόκειται για το παρακάτω προσωπικό:
	Κ/Α ΠΡΟΫΠΟΛΟΓΙΣΜΟΥ
	ΕΙΔΙΚΟΤΗΤΑ
	ΚΟΣΤΟΣ ΣΕ €
	ΑΡΙΘ. ΘΕΣΕΩΝ
	ΜΗΝΕΣ

	
	ΠΡΟΣΩΠΙΚΟ ΙΔΟΧ ΓΙΑ ΑΜΙΓΩΣ ΕΠΟΧΙΚΕΣ ΑΝΑΓΚΕΣ
	
	3
	

	70.6041.01
70.6054
	ΠΕ ή ΤΕ ή ΔΕ ΝΑΥΑΓΟΣΩΣΤΩΝ 
	17.285,48€
	3
	2


με τα ακόλουθα τυπικά προσόντα:

	Ειδικότητα
	Αριθμός
	Ειδικά τυπικά προσόντα
	Χρονική διάρκεια

	ΠΕ, ΤΕ ή ΔΕ
 Ναυαγοσωστών
	Τρεις [3]
	1.  Πτυχίο του Τμήματος Επιστήμης Φυσικής Αγωγής και Αθλητισμού με Ειδικότητα Ναυαγοσωστικής ή Κολύμβησης ή Δραστηριοτήτων νερού κλειστού και ανοικτού χώρου, ή ισότιμος τίτλος αναγνωρισμένης σχολής της αλλοδαπής και ισχύουσα άδεια ναυαγοσώστη του άρθρου 5 του Π.Δ/τος 23/2000.
2.  Σε περίπτωση που δεν καθίσταται δυνατή ή πλήρωση των θέσεων από υποψηφίους με τα προσόντα της προηγούμενης παραγράφου, επιτρέπεται η πρόσληψη με προσόν διορισμού, το πτυχίο αναγνωρισμένης Σχολής Ναυαγοσωστικής Εκπαίδευσης του άρθρου 1 του Π.Δ/τος 23/2000, ισχύουσα άδεια ναυαγοσώστη του άρθρου 5 του ιδίου Π.Δ/τος και οποιοδήποτε πτυχίο ΑΕΙ, ή ΤΕΙ, ή απολυτήριο τίτλο Δευτεροβάθμιας ή Υποχρεωτικής Εκπαίδευσης της ημεδαπής, ή ισότιμο τίτλο αναγνωρισμένης σχολικής μονάδας της αλλοδαπής. (Μεταξύ των υποψηφίων της παρ. 2 προηγούνται οι πτυχιούχοι σχολών ΑΕΙ, έπονται οι πτυχιούχοι σχολών ΤΕΙ, ακολουθούν οι υποψήφιοι Δευτεροβάθμιας Εκπαίδευσης και στη συνέχεια οι κάτοχοι τίτλων Υποχρεωτικής Εκπαίδευσης.)
	Δύο (2) μήνες


· Η πρόσληψη, σύμφωνα με την υπ’ αριθ. 22310/13 βεβαίωση της Δ/νσης Οικονομικών Υπηρεσιών, θα βαρύνει τους παρακάτω Κ.Α του σκέλους των εξόδων του προϋπολογισμού του Δήμου Πύργου οικ. έτους 2013: 

1. Κ/Α: 70.6041.01, με τίτλο: «Αποδοχές έκτακτου προσωπικού (ναυαγοσώστες)», ποσού 13.104,00€

2. Κ/Α: 70.6054, με τίτλο: «Εργοδοτικές εισφορές έκτακτου προσωπικού», ποσού 4.181,48€».

Καλείται το Σώμα ν’ αποφασίσει σχετικά με την πρόσληψη των τριών (3) ναυαγοσωστών για την αντιμετώπιση κατεπειγουσών πρόσκαιρων αναγκών, με σύμβαση εργασίας ιδιωτικού δικαίου ορισμένου χρόνου, η οποία δεν μπορεί να υπερβαίνει τους δύο (2) μήνες, όπως ανωτέρω προτάθηκε.
Το Δημοτικό Συμβούλιο Πύργου

λαμβάνοντας υπόψη:

· Τις διατάξεις του άρθρου 65 του Ν. 3852/10
· Τις διατάξεις των άρθρων 14, 20 και 21 του Ν. 2190/94, όπως τροποποιήθηκαν και ισχύουν

· την εγκύκλιο ΥΠΕΣΔΔΑ 43118/31.07.2007: «Πρόσληψη προσωπικού για την αντιμετώπιση εκτάκτων αναγκών των ΟΤΑ α' βαθμού»

· Το Π.Δ. 23/2000 (ΦΕΚ 18/Α/2000) Περί καθορισμού προϋποθέσεων ίδρυσης και λειτουργίας σχολών ναυαγοσωστικής κλπ.
· Την αριθ. 93/2013 απόφαση του Δ.Σ περί προγραμματισμού προσλήψεων ναυαγοσωστών στο Δήμο Πύργου, έτους 2013 
· την Εγκύκλιο 37 του ΥΠΕΣΔΔΑ  οικ. 21097/28-5-2012
· Την υπ’ αριθ. 22310/24-5-13 βεβαίωση της Δ/νσης Οικονομικών Υπηρεσιών του Δήμου, 

· Την υπ’ αριθ. 22228/24-5-13 εισήγηση της Δ/νσης Διοικητικών Υπηρεσιών του δήμου, μετά από διαλογική συζήτηση,

ομόφωνα α π ο φ α σ ί ζ ε ι
Εγκρίνει:

1. το κατεπείγον του θέματος.

2. την πρόσληψη τριών (3) ναυαγοσωστών  για την αντιμετώπιση κατεπειγουσών πρόσκαιρων αναγκών, με σύμβαση εργασίας ιδιωτικού δικαίου ορισμένου χρόνου (η οποία δεν θα υπερβαίνει τους δύο (2) μήνες, μέσα σε χρονικό διάστημα δώδεκα (12) μηνών),  για το χρονικό διάστημα: από 16  Ιουνίου  έως 16 Αυγούστου 2013 και μέχρι την έγκριση του προγραμματισμού προσλήψεων του 2013, από την ΠΥΣ 33/06.
- H πρόσληψη του αναφερόμενου έκτακτου προσωπικού, είναι επιβεβλημένη και απολύτως απαραίτητη λόγω της κατεπείγουσας ανάγκης φύλαξης των πολυσύχναστων παραλιών του δήμου,  την ασφάλεια των λουομένων και προς αποφυγήν των βαρύτατων προστίμων από την απουσία ναυαγοσωστών.
Ο Δήμος Πύργου είναι ως επί το πλείστον παραλιακός, αριθμεί πολλές παραλίες, τρεις εκ των οποίων έχουν χαρακτηρισθεί πολυσύχναστες. Η νομοθεσία στο θέμα ύπαρξης ναυαγοσωστών είναι ιδιαιτέρως αυστηρή και από 1/6 εκάστου έτους ξεκινούν τα πρόστιμα για τους Δήμους που δεν έχουν προσλάβει προσωπικό (αρθρ. 7 του Π.Δ. 23/2000).

Ο Δήμος Πύργου, στα πλαίσια του Προγραμματισμού προσλήψεων έτους 2013, απέστειλε την αριθ. 93/2013 Απόφαση του Δημοτικού Συμβουλίου Πύργου περί έγκρισης πρόσληψης τριών (3) ΠΕ, ΤΕ ή ΔΕ Ναυαγοσωστών στο Δήμο Πύργου, με το αριθ.  12986/27-3-2013 έγγραφο και μέχρι σήμερα δεν έχει λάβει απάντηση από την ΠΥΣ 33/2006.
· Η ως άνω πρόσληψη, σύμφωνα με την υπ’ αριθ. 22310/13 βεβαίωση της Δ/νσης Οικονομικών Υπηρεσιών, θα βαρύνει τους παρακάτω Κ.Α του σκέλους των εξόδων του προϋπολογισμού του Δήμου Πύργου οικ. έτους 2013: 

1. Κ/Α: 70.6041.01, με τίτλο: «Αποδοχές έκτακτου προσωπικού (ναυαγοσώστες)», ποσού 13.104,00€

2. Κ/Α: 70.6054, με τίτλο: «Εργοδοτικές εισφορές έκτακτου προσωπικού», ποσού 4.181,48€.
Η παρούσα απόφαση έλαβε αύξοντα αριθμό  167/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος  3 – 6  - 2013
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ
[1]


